Հայաստանի խառը մենամարտերի՝ MMA-ի ֆեդերացիայի մարզիկները Վրաստանի մայրաքաղաք Թբիլիսիում օրերս մասնակցել են MMA-ի Վրաստանի ֆեդերացիայի և GFC կազմակերպության կողմից կազմակերպված միջազգային պրոֆեսիոնալ վարկանշային մենամարտերին։ Հայաստանը ստուգատեցին ներկայացրել է 4 մարտիկ՝ Ալբերտ Կարապետյանը (Երևան), Ռաֆայել Հակոբյանը (Երևան), Վասակ Բարսեղյանը (Արցախ) և Լևոն Ծատրյանը (Արցախ)։ Մեր ներկայացուցիչներից երկուսը հաղթել են վրացի մրցակիցներին, երկուսը՝ պարտվել։ Ռաֆայել Հակոբյանը հաղթել է Բեթքի Լիպարտելիանիին, իսկ Լևոն Ծատրյանը՝ Դավիթ Տեդեևին։